stanford-oval/wikipedia huggingface dataset:
Liberty Walk
רקע

"Liberty Walk" נכתב על ידי סיירוס, ניקולס ג'יי סקאפה, ג'ון ריד פאס, מייקל מקגיניס, אנטונינה ארמאטו וטים ג'יימס. הוא הופק על ידי שלושת האחרונים בשם הבמה שלהם רוק מאפיה. השיר משמש כרצועת הפתיחה של Can't Be Tamed ‏(2010). בריאיון לסוויי קאלוויי מ-MTV News, סיירוס הסבירה את ההשראה הלירית של השיר שעוסקת בהעצמה נשית, ואמרה: "זה פשוט על להשתחרר מכל מה שאתה חושב שעוצר אותך. ואני חושבת שזה באמת חשוב, במיוחד עבור בנות, כיוון שאומרים לכל כך הרבה אנשים, 'לא, אתן לא יכולות לעשות משהו', או, 'אתן צריכות להיות כאלה כי אמא ואבא אומרים את זה, מורים אומרים את זה'". סיירוס הצהירה באותו ריאיון שניסתה לשלב נושא רציני עם צליל קליל יותר, והסבירה: "כתבתי את זה עבור נשים שמרגישות שהן תקועים במערכות יחסים פוגעניות, אבל זה גם שיר דאנס". היא פירטה: "אז אתה חושב שזו חייבת להיות סוג של בלדה עצובה, אבל זה שיר מסיבה... זה על להשתחרר".
הרכב

"Liberty Walk" הוא שיר דאנס-פופ, באורך של ארבע דקות ושש שניות. על פי הפרטיטורה שפורסמה על ידי Sony/ATV Music Publishing, הוא כתוב בסולם סי מינור. הקצב שלו מאופיין ב-120 פעימות בדקה. טווח הקול של סיירוס בשיר משתרע מהצליל הנמוך של Bb2 ועד לצליל הגבוה של F#5. הת'ר פארס מ-AllMusic ציינה את השימוש בכלים השונים ותיארה אותו כ"נועז". היא גם אמרה ש"הבתים הרצופים" שסיירוס מבצעת נשמעים "עצבניים" יותר מאשר השירים הקודמים שהוציאה בקריירה שלה. סיירוס פותחת את השיר בקריאה "Don’t live a lie, this is your one life". פאנץ' ליוואנג מ-Manila Bulletin עסק בסוגה המוזיקלית של השיר.
ביקורת

"Liberty Walk" זכה לביקורות מעורבות ממבקרי המוזיקה. הת'ר פארס מ-AllMusic שיבחה את המילים האופטימיות וטענה שהן "ידידותיות לרדיו דיסני". באופן דומה, לאה גרינבלט מאנטרטיינמנט ויקלי תיארה את השיר כ"כזה הגורם לאלבום להישמע טוב עוד מתחילתו". מבקר מוזיקה מ-Sputnik Music ציין ש- "Liberty Walk" הוא "מיילי סיירוס הקלאסית", תוך אזכור שירה, "Hoedown Throwdown". מעבר לכך, כמה מבקרים מתחו ביקורת שלילית על השיר. מישל גריפין מ-The Sydney Morning Herald הפנתה כלפיו ביקורת מעורבת. גלן גמבואה מ-Newsday טען שמדובר ב"שיר שלא נגמר של ג'ייסון דירולו", והצהיר ש"קשה להתייחס לסיירוס ברצינות בגללו". דונלד גיבסון מ-Seattle Post-Intelligencer טען שמדובר בשיר "מונוטוני" מדי. אוון סאודי מ-PopMatters ציין שב-"Liberty Walk", "החיפוש של סיירוס אחר זהות חדשה הופך אותה לאנונימית וגורם לה להישמע בסיסית מתמיד".
הופעות חיות וקידום

סיירוס ביצעה את "Liberty Walk" ב-House of Blues Sunset Strip, שבלוס אנג'לס, קליפורניה. היא גם ביצעה את השיר במהלך הופעה במלבורן, אוסטרליה. לפי ג'וליה פוסקי מ-The Hot Hits Live from LA, סיירוס לבשה "מכנסי עור וחזיית נצנצים". היא פתחה את ההופעה עם השיר במרכז הבידור של בריזבן, אוסטרליה. בהופעה זו, הזמרת נעלה מגפיים גבוהים ולבשה מכנסי עור קצרים וחזייה שחורה. השיר בוצע גם במהלך סיבוב ההופעות "Gypsy Heart Tour".
ב-23 בנובמבר 2011, סיירוס הוציאה קליפ שכלל גרסת רמיקס של "Liberty Walk" שנעשתה על ידי רוק מאפיה. הקליפ כלל צילומים של תנועת אוקיופיי; תנועת מחאה בינלאומית אשר מתמקדת בעיקר באי-שוויון כלכלי ואי השוויון החברתי בעולם. הקליפ מתחיל בהודעה שאומרת "זה מוקדש לאלפי האנשים שעומדים על מה שהם מאמינים בו". בהמשך הקלפ מוצגות סצנות של מפגינים המניפים שלטים ושוטרים המשתמשים בתרסיס פלפל.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 3 |  |
|  קנדה | קנדה הוט 100 | 79 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 18 ביוני 2010 | הזרמת מוזיקה • הורדה דיגיטלית | הוליווד |  |
אברהם ביטון

ערך זה עוסק בח"כ אברהם ביטון. אם התכוונתם לאדם אחר, ראו .
אברהם ביטון (21 בפברואר 1923 - 18 בפברואר 2005) היה איש ציבור ישראלי שכיהן כחבר הכנסת בכנסת השישית.
ביטון נולד בשנת 1923 בארץ ישראל. בגיל 16 החל לפעול בארגון ההגנה והתקדם בו למפקד מחלקה בחי"ש. במלחמת העצמאות היה מפקד פלוגה בחטיבת גבעתי ולאחריה שירת בצה"ל בדרגת רב-סרן.
משנת 1947 עבד ביטון בחברת החשמל, בה היה אחראי להפעלת ציוד טכני ונבחר לשמש יו"ר המזכירות הארצית של ועד העובדים.
כיהן כחבר הכנסת בכנסת השישית (1965–1969) מטעם המערך והיה חבר ועדת השירותים הציבוריים, ועדת הכספים, ועדת העבודה וועדת הפנים.
Rich Gang

Rich Gang (בעברית: כנופיה עשירה) הוא אלבום אוסף של חברות התקליטים האמריקאיות יאנג מאני וקאש מאני, בתור סופרגרופ בשם ריץ' גאנג. האלבום יצא לאור ב-23 ביולי 2013, על ידי חברות התקליטים יאנג מאני, קאש מאני ויוניברסל מוטאון. מתוך האלבום שלושה סינגלים.
האלבום הגיע למקום ה-9 במצעד הבילבורד 200.
רשימת רצועות

| Rich Gang> מס' | Rich Gang> שם | Rich Gang> משך | Rich Gang>  | Rich Gang>  | Rich Gang>  | Rich Gang>  | Rich Gang>  | Rich Gang>  | Rich Gang>  |
| --- | --- | --- | --- | --- | --- | --- | --- | --- | --- |
| 1. | R.G. (בירדמן בהשתתפות מיסטיקל)   | 2:53 |  |  |  |  |  |  |  |
| 2. | Million Dollar (בירדמן בהשתתפות דיטייל ופיוצ'ר)   | 2:27 |  |  |  |  |  |  |  |
| 3. | Tapout (בירדמן בהשתתפות ליל ויין, מק מיין, ניקי מינאז' ופיוצ'ר)   | 4:35 |  |  |  |  |  |  |  |
| 4. | We Been On (בירדמן בהשתתפות אר קלי וליל ויין)   | 5:32 |  |  |  |  |  |  |  |
| 5. | Dreams Come True (בירדמן בהשתתפות יו גוטי, אייס הוד ומק מיין)   | 4:39 |  |  |  |  |  |  |  |
| 6. | 50 Plates (בירדמן בהשתתפות ריק רוס)   | 3:26 |  |  |  |  |  |  |  |
| 7. | Bigger Than Life (בירדמן בהשתתפות כריס בראון, טייגה וליל ויין)   | 4:43 |  |  |  |  |  |  |  |
| 8. | 100 Favors (בירדמן בהשתתפות דיטייל וקנדריק לאמאר)   | 4:08 |  |  |  |  |  |  |  |
| 9. | Everyday (ביירדמן בהשתתפות קורי גאנז, מיסטיקל ובאסטה ריימס)   | 4:13 |  |  |  |  |  |  |  |
| 10. | Burn the House (בירדמן בהשתתפות דיטייל)   | 4:25 |  |  |  |  |  |  |  |
| 11. | Panties to the Side (בירדמן בהשתתפות פרנץ' מונטנה, טייגה, באו וואו וגודה גודה)   | 4:21 |  |  |  |  |  |  |  |
| 12. | Angel (בירדמן בהשתתפות מיסטיקל, ג'יי מילז, אייס הוד, גודה גודה ומק מיין)   | 4:10 |  |  |  |  |  |  |  |
| 13. | Sunshine (בירדמן בהשתתפות לימפ ביזקיט, פלו ריידה וקאסקי)   | 4:07 |  |  |  |  |  |  |  |
| משך כולל: | משך כולל: | 53:51 |  |  |  |  |  |  |  |
| Rich Gang – מהדורת דלוקס (רצועות בונוס)> מס' | Rich Gang – מהדורת דלוקס (רצועות בונוס)> שם | Rich Gang – מהדורת דלוקס (רצועות בונוס)> משך | Rich Gang – מהדורת דלוקס (רצועות בונוס)>  | Rich Gang – מהדורת דלוקס (רצועות בונוס)>  | Rich Gang – מהדורת דלוקס (רצועות בונוס)>  | Rich Gang – מהדורת דלוקס (רצועות בונוס)>  | Rich Gang – מהדורת דלוקס (רצועות בונוס)>  | Rich Gang – מהדורת דלוקס (רצועות בונוס)>  | Rich Gang – מהדורת דלוקס (רצועות בונוס)>  |
| --- | --- | --- | --- | --- | --- | --- | --- | --- | --- |
| 14. | Have It Your Way (בירדמן בהשתתפות T.I. וליל ויין)   | 4:23 |  |  |  |  |  |  |  |
| 15. | Paint Tha Town (בירדמן בהשתתפות דה גיים וליל ויין)   | 5:14 |  |  |  |  |  |  |  |
| 16. | Fly Rich (בירדמן בהשתתפות סטיבי ג'יי, פיוצ'ר, טייגה, מיק מיל ומיסטיקל)   | 4:35 |  |  |  |  |  |  |  |
| Rich Gang – מהדורת דלוקס Best Buy (רצועות בונוס)> מס' | Rich Gang – מהדורת דלוקס Best Buy (רצועות בונוס)> שם | Rich Gang – מהדורת דלוקס Best Buy (רצועות בונוס)> משך | Rich Gang – מהדורת דלוקס Best Buy (רצועות בונוס)>  | Rich Gang – מהדורת דלוקס Best Buy (רצועות בונוס)>  | Rich Gang – מהדורת דלוקס Best Buy (רצועות בונוס)>  | Rich Gang – מהדורת דלוקס Best Buy (רצועות בונוס)>  | Rich Gang – מהדורת דלוקס Best Buy (רצועות בונוס)>  | Rich Gang – מהדורת דלוקס Best Buy (רצועות בונוס)>  | Rich Gang – מהדורת דלוקס Best Buy (רצועות בונוס)>  |
| --- | --- | --- | --- | --- | --- | --- | --- | --- | --- |
| 17. | Here We Are (בירדמן בהשתתפות קווין רודולף, לימפ ביזקיט וליל ויין)   | 3:43 |  |  |  |  |  |  |  |
| 18. | Savage (בירדמן בהשתתפות ג'יי מילז וטי רון)   | 4:52 |  |  |  |  |  |  |  |
מיקומי שיא

|   ‏‏‏  מצעדים שבועיים (2013)> מדינה |   ‏‏‏  מצעדים שבועיים (2013)> מצעד |   ‏‏‏  מצעדים שבועיים (2013)> מיקום שיא |
| --- | --- | --- |
|  ארצות הברית | בילבורד 200 | 9 |
|  ארצות הברית | מצעד אלבומי ה-R&B/היפ-הופ | 2 |
|  ארצות הברית | מצעד אלבומי הראפ | 2 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד אלבומי ה-R&B | 23 |
|   ‏‏‏  מצעדים שנתיים (2013)> מדינה |   ‏‏‏  מצעדים שנתיים (2013)> מצעד |   ‏‏‏  מצעדים שנתיים (2013)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי ה-R&B/היפ-הופ | 76 |
אבל פאצ'קו

אבל פאצ'קו דה אספריאייה (בספרדית: Abel Pacheco de la Espriella; נולד ב-22 בדצמבר 1933) היה נשיאה של קוסטה ריקה בשנים 2002–2006.
חייו

אבל פאצ'קו נולד בסן חוסה למשפחת איכרים וגדל במחוז לימון שבחוף הקריבי. בבגרותו חזר לבירה להשלמת ההשכלה התיכונית שלו. לאחר מכן המשיך ללימודי רפואה באוניברסיטה הלאומית האוטונומית של מקסיקו במקסיקו סיטי, ופסיכיאטריה באוניברסיטת המדינה של לואיזיאנה בארצות הברית.
בינואר 1955 השתתף בפלישה הלא מוצלחת מניקרגואה של הנשיא לשעבר רפאל אננגל קלדרון גווארדיה, שבעזרת הדיקטטור השכן אנסטסיו סומוזה ניסה להפיל את הנשיא הסוציאל-דמוקרטי חוסה פיגואר פרר. בשנת 1959, החל פאצ'קו לעסוק בהתמחותו הרפואית כרופא עזר בבית החולים הלאומי בסן חוסה וכראש יחידות הבריאות בגואפילס, בלימון ובפוריסקל בסן חוסה. בין שנות ה-70 לשנות ה-90 היה פאצ'קו מגיש פופולרי של תוכניות בטלוויזיה של קוסטה ריקה. במקביל, לימד באוניברסיטת קוסטה ריקה. ב-1998 נבחר לשמש כחבר באספה המחוקקת של קוסטה ריקה, וב-2002 נבחר לעמוד בראש מפלגת PUSC, "מפלגת האחדות הסוציאל-נוצרית", לאחר ש-76% מחברי המפלגה בחרו בו לעמוד בראשה, ובכך גם להיות המועמד מטעמה בבחירות לנשיאות.
בבחירות לנשיאות באותה שנה זכה פאצ'קו ב-38% קולות בסיבוב הראשון. בסיבוב השני קיבל 58% קולות ונבחר לנשיא קוסטה ריקה.
הערות שוליים

↑  Abel Pacheco de la Espriella, CIDOB
| --- | --- |
בקרת זהויות :  BNE: XX1366422  BnF: cb16692359v (data)  GND: 105645752X  ISNI: 0000 0000 5939 3882  LCCN: n96117621  SUDOC: 229030289  VIAF: 70666671   WorldCat (עם VIAF): 70666671 
ערך זה הוא קצרמרבנושא פוליטיקאים ובנושא אמריקה המרכזית. אתם מוזמנים לתרום לוויקיפדיה ו.
Training Wheels

| --- | --- |

 שיר בביצוע מלאני מרטינז
 מתוך האלבום Cry Baby
 יצא לאור:  14 באוגוסט 2015
 פורמט:  הזרמת מוזיקה • הורדה דיגיטלית
 תאריך הקלטה:  2013-15
 שפה:  אנגלית
 אורך:  3:25
 חברת תקליטים:  אטלנטיק • וורנר שאפל
 כתיבה:  מלאני מרטינז, בייבי-דאדי
 הפקה:  בייבי-דאדי
Training Wheels (בעברית: גלגלי הדרכה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.
בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.
רקע וכתיבה

השיר נכתב על ידי מלאני מרטינז ובייבי-דאדי והופק על ידי אותם השניים גם כן. אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.
וידאו קליפ

האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו. האודיו צבר למעלה מ-20 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | - |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
הערות שוליים

1 2  Cry Baby (Deluxe Edition), נבדק ב-2020-05-01
1 2  Melanie Martinez (2) - Cry Baby, Discogs (באנגלית)
1 2  Cry Baby by Melanie Martinez, Genius (באנגלית)
↑  Melanie Martinez Average Setlists of tour: Cry Baby Tour | setlist.fm, www.setlist.fm
↑  Melanie Martinez – Training Wheels (באנגלית), נבדק ב-2020-05-01
1 2  Gold & Platinum, RIAA (באנגלית)
↑  Training Wheels, נבדק ב-2020-05-01
1 2  Melanie Martinez - Training Wheels (Official Audio)
| מלאני מרטינז |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | Cry Baby • K-12 • Portals |  |
| מיני-אלבומים | Dollhouse • Pity Party EP • Cry Baby's Extra Clutter EP • After School |  |
| סיבובי הופעות | Dollhouse Tour • Cry Baby Tour • K-12 Tour |  |
| מלאני מרטינז – שירים |
| --- | --- | --- |
| Dollhouse | "Dollhouse" • "Carousel" • "Dead to Me" • "Bittersweet Tragedy" |  |
| Cry Baby | "Cry Baby" • "Dollhouse" • "Sippy Cup" • "Carousel" • "Alphabet Boy" • "Soap" • "Training Wheels" • "Pity Party" • "Tag, You're It" • "Milk and Cookies" • "Pacify Her" • "Mrs. Potato Head" • "Mad Hatter" |  |
| Cry Baby's Extra Clutter | "Play Date" • "Teddy Bear" • "Cake" • "Gingerbread Man" |  |
| K-12 | "Wheels on the Bus" • "Class Fight" • "The Principal" • "Show & Tell" • "Nurse's Office" • "Drama Club" • "Strawberry Shortcake" • "Lunchbox Friends" • "Orange Juice" • "Detention" • "Teacher's Pet" • "High School Sweethearts" • "Recess" |  |
| After School | "Notebook" • "Test Me" • "Brain & Heart" • "Numbers" • "Glued" • "Field Trip" • "The Bakery" |  |
| Portals | "Death" |  |
| סינגלים אחרים | "Piggyback" • "Copy Cat" • "Fire Drill" |  |
1658

שנת 1658 היא השנה ה-58 במאה ה-17. זוהי שנה רגילה, שאורכה 365 ימים. 1 בינואר 1658 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

17 בינואר – שמשון ורטהיימר, יהודי החצר של קיסרי אוסטריה (נפטר ב-1724)
22 באפריל – ג'וזפה טורלי, ויולן, כנר ומלחין איטלקי (נפטר ב-1709)
נפטרו

3 בספטמבר – אוליבר קרומוול, הלורד פרוטקטור שעמד בראש הרפובליקה הבריטית (נולד ב-1599)
ראו גם

ילידי 1658‎
נפטרים ב-1658‎
Wasted (שיר של ג'וס וורלד)

Wasted (בעברית: מבוזבז או שיכור) הוא שיר של הראפר האמריקאי ג'וס וורלד יחד עם הראפר ליל עוזי ורט. השיר יצא לאור ב-10 ביולי 2018, ולאחר מכן התווסף לאלבום Goodbye & Good Riddance, אלבום הבכורה של ג'וס וורלד; זהו שיתוף הפעולה היחיד באלבום.
רקע

בשיר, מוזכר המשחק Grand Theft Auto; באתר האינטרנט HotNewHipHop נכתב על השיר: "שיר מקסים שמדבר על הכיתוב שאתה מקבל כאשר אתה מת במשחקי הווידאו של Grand Theft Auto". הבית של ליל עוזי ורט מלווה באפקט הדיסטורשן. לפני צאת השיר, ליל עוזי ורט וג'וס וורלד שיתפו פעולה יחד ברמיקס לשיר "Lucid Dreams"; השיר לא זכה לצאת לאור אך הצצה לשיר נחשפה ברשתות החברתיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | 67 |  |
|  ארצות הברית | מצעד שירי ה-R&B\היפ הופ | 27 |  |
|  ארצות הברית | מצעד שירי הראפ | 21 |  |
|  קנדה | קנדה הוט 100 | 69 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 2489 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | פלטינה | 80,000 |
| ארצות הברית (RIAA) | פלטינה ×2 | 2,000,000 |
הערות שוליים

↑  Michelle Kim, Lil Uzi Vert and Juice WRLD Team Up for New Song "Wasted": Listen, Pitchfork (באנגלית אמריקאית)
↑  Jon Blistein, Jon Blistein, Lil Uzi Vert, Juice WRLD Mend Broken Hearts With 'Grand Theft Auto' on New Song, Rolling Stone, ‏2018-07-10 (באנגלית אמריקאית)
↑  Juice WRLD & Lil Uzi Vert Get High And Die On "Wasted", HotNewHipHop (באנגלית)
↑  Juice WRLD & Lil Uzi Vert Are Scarred Rock Stars on Their New Song 'Wasted': Listen, Billboard (באנגלית)
↑  Juice WRLD and Lil Uzi Vert share "Wasted", The FADER (באנגלית)
| ג'וס וורלד |
| --- | --- | --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים | דיסקוגרפיה • וידאוגרפיה • פרסים ומועמדויות • סיבובי הופעות • שירים |  |
| אלבומי אולפן | Goodbye & Good Riddance • Death Race for Love • Legends Never Die |  |
| מיני-אלבומים | Juiced Up The EP • Twilight Zone EP • Affliction • Heartbroken in Hollywood 9 9 9 • JuiceWRLD 9 9 9 • BingeDrinkingMusic • Nothings Different • Too Soon.. • Up Next Session: Juice Wrld |  |
| מיקסטייפים | What Is Love? • Wrld on Drugs |  |
| סיבובי הופעות | The WRLD Domination Tour • The Nicki Wrld Tour • The Death Race for Love Tour |  |
| ג'וס וורלד – שירים |
| --- | --- | --- |
| Goodbye & Good Riddance | "All Girls Are the Same" • "Lucid Dreams" • "Wasted" • "Armed and Dangerous" • "Black & White" • "Lean wit Me" • "I'll Be Fine" • "Used To" • "Candles" • "Scared of Love" • "Hurt Me" • "I'm Still" • "End of the Road" • "Long Gone" |  |
| Death Race for Love | "Empty" • "Maze" • "HeMotions" • "Demonz (Interlude)" • "Fast" • "Hear Me Calling" • "Big" • "Robbery" • "Flaws and Sins" • "Feeling" • "Syphilis" • "Who Shot Cupid?" • "Ring Ring" • "Desire" • "Out My Way" • "The Bees Knees" • "On God" • "10 Feet" • "Won't Let Go" • "She's the One" • "Rider" • "Make Believe" |  |
| Legends Never Die | "Conversations" • "Titanic" • "Bad Energy" • "Righteous" • "Blood on My Jeans" • "Smile" • "Tell Me U Luv Me" • "Hate the Other Side" • "Life's a Mess" • "Come & Go" • "I Want It" • "Fighting Demons" • "Wishing Well" • "Screw Juice" • "Up Up and Away" • "Stay High" • "Can't Die" • "Man of the Year" |  |
| השתתפות בסינגלים | "Roses" • "Hate Me" • "Godzilla" |  |
| שירים אחרים | "Bad Boy" |  |
| --- | --- |
בקרת זהויות :  MusicBrainz release group: 6e9bd7b9-b0b9-4d05-b0a3-dc850f3d0fc4
WPA

WPA ו-WPA2, (ראשי תיבות: Wi-Fi Protected Access) הם שמם של שני פרוטוקלי אבטחה שפותחו על ידי התאחדות ה-Wi-Fi במטרה לאבטח רשתות אלחוטיות. אלו פותחו בעקבות פריצות חמורות שנמצאו על ידי מומחים במערכת הקודמת, ה-WEP. הפרוטוקול מיישם את סטנדרט ה-IEEE 802.11i. התאחדות ה-Wi-Fi ראתה את ה-WPA כצעד ביניים, אשר נועד לתפוס את מקומו של ה-WEP בציפייה לתקן ה-802.11i, לאחר שהתמהמה אישורו.
הפרוטוקול משתמש ב-TKIP (פרוטוקול מפתח זמני). הצפנת TKIP החליפה את המפתח הקטן יחסית, בגודל 40 סיביות, אשר אינו משתנה, של תקן ה-WEP. ה-TKIP הוא מפתח של 128 ביט לכל חבילת מידע והוא יוצר באופן דינאמי מפתח חדש לכל חבילת מידע וכך מונע התנגשויות.
ה-WPA2 תואם את סטנדרט ה-IEEE 802.11i במלואו.
חלוקה לגרסאות

WPA - הגרסה הראשונית, אשר מטרתה להחליף את פרוטוקול ה-WEP הישן. משתמשת בדרך כלל בפרוטוקול ההצפנה TKIP.
WPA2 - ידועה גם כ-IEEE 802.11i-2004. יורשו של ה-WPA. משתמש ב-CCMP במקום ב-TKIP על מנת להשיג אבטחה נוספת. מחויב בכל התקני ה-Wi-Fi המאושרים מאז 2006.
WPA3 - מחליפה את WPA2 החל משנת 2018, ובעלת תכונות אבטחה משופרות ביחס אליה. בגרסה זו השימוש ב-WPA-PSK הוחלף על ידי WPA-SAE  (ראו Simultaneous Authentication of Equals).
WPA-Personal - מכונה גם WPA-PSK (מפתח משותף מראש, Pre-shared key). מיועד עבור רשתות ביתיות או משרדים קטנים ואינו זקוק לשרת אימות. כל ההתקנים מאמתים עם נקודת הגישה באמצעות מפתח זהה בגודל 256 ביט.
WPA-Enterprise - מכונה גם WPA-802.1x. מיועד עבור רשתות ארגוניות ומחייב אימות דרך שרת באמצעות RADIUS. הדבר דורש התקנה מסובכת יותר אך מעניק הגנה טובה יותר.
אבטחה ופרצות ב-WPA-PSK

במצב המפתח המשותף מראש (PSK) נועד עבור רשתות ביתיות בעיקרו ואינו דורש את המורכבות של שרת האימות 802.1X. כל התקן ברשת מצפין את התעבורה באמצעות מפתח בגודל 256 ביט. ניתן להזין את המפתח כ-64 ספרות הקסדצימליות, או כסיסמה של 8 עד 63 תווים (מיוצגים ב-ASCII). כאשר משתמשים בסיסמה, המפתח מחושב על ידי פונקציית גיבוב קריפטוגרפית מתאימה. WPA-PSK נותר פגיע להתקפות כוח גס אם המשתמש מסתמך על סיסמה חלשה.
בחודש נובמבר 2008, אריק טאוס ומרטין בק, חוקרים משתי אוניברסיטאות גרמניות חשפו פרצת אבטחה מוגבלת של פרוטוקול זה אשר הסתמכה על הפגם הידוע בפרוטוקול WEP הישן, אשר ניתן לנצל רק בפרוטוקול ה-TKIP. הפרצה איננה חושפת את המפתח או הסיסמה, אך מצליחה לפענח חלק מהמידע, בעיקר חבילות מידע קטנות עם תוכן ידוע מראש כגון ARP. באוקטובר 2009 הושגה התקדמות נוספת המאפשרת לתוקפים להזריק חבילות מידע זדוניות גדולות יותר (596 בתים) בזמן של 25 דקות ו-28 שניות. בפברואר 2010 נתגלתה פרצה חדשה המאפשרת לתוקף לפענח את כל התעבורה כלפי הלקוח.
נקודות התורפה של ה-TKIP אשר נעשה בו שימוש ב-WPA-PSK הן משמעותיות מכיוון שהוא נחשב לבטוח מאוד בעבר, והוא עדיין נמצא בשימוש בהתקנים אלחוטיים רבים.
אבטחה ופרצות ב-WPA-PSK > התקפת KRACK

באוקטובר 2017 פורסמו פרטים על פרצת אבטחה חמורה שנוגעת בכול הסוגים של WPA, מדובר בהתקפה מסוג KRACK.
תהליך התחברות

התהליך הראשון הוא בקשת הצטרפות לרשת שנקראת Association. הנתב מאשר את ההצטרפות העקרונית שלנו לרשת. התהליך הבא הנדרש הוא אימות זהות והוא עובד בהתאם לשיטת ההצפנה שה-AP בחר. מחשב א', שולח את הפרטים הנדרשים וכאן מתחילה לחיצת היד המרובעת (במקרה של WPA2).
לחיצת יד מרובעת: בתחילת התהליך לשני הצדדים יש את המפתח שסוכם מראש, אבל הם רוצים להוכיח אחד לשני שבאמת יש להם את המפתח הנכון. נקודת הגישה (Access Point) שולח למחשב מספר אקראי כלשהו. מספר זה נקרא A-Nonce. הודעה זו לא מוצפנת. מחשב א' יוצר מפתח חדש הנקרא PTK. מפתח זה מחושב מחיבור של המפתח המשותף (PSK), המספרים האקראיים של שני הצדדים וכתובות ה-MAC שלהם.
מחשב א' שולח לנקודת הגישה מספר אקראי משלו (נקרא S-Nonce), ובנוסף שולח הודעה מוצפנת על ידי ה-PTK החדש. נקודת הגישה יוצר בעצמו את אותו PTK ושולח גם הוא הודעה המוצפנת בעזרת ה-PTK. אז יש את תהליך DHCP שבו מקבלים כתובת IP.
הערות שוליים

↑  אושר תקן האבטחה 802.11i, באתר ynet, 28 ביוני 2004
↑  דיויד ינובסקי וסטפני צ'אנג, רשתות האלחוט: בעיית האבטחה, באתר ynet, 1 באוקטובר 2003
↑  ניב ליליאן, דיווח: פירצת אבטחה ברשתות אלחוטיות, באתר ynet, 9 בנובמבר 2008
↑  "New KRACK Attack Breaks WPA2 WiFi Protocol". BleepingComputer (באנגלית). נבדק ב-2017-10-17.
אבגר החמישי, מלך אוסרואנה

אַבְּגָר הַחֲמִישִׁי (סורית: ܐܒܓܪ ܚܡܝܫܝܐ ܐܘܟܡܐ (אבגר חמישיא אוכמא) המאה ה-1 לפנה"ס - 50 לספירה לערך), היה מלך אוסרואנה מן השושלת האבגרית שקיבל עליו את הנצרות. מכונה גם אוכמא (בסורית ובניבי ארמית נוספים: השחור) עקב מחלת עור שבה לקה, ייתכן סוג צרעת.
אף שהיסטוריונים ארמנים, דוגמת מובסס חורנאצי, מייחסים לאבגר החמישי, ולשושלת האבגרית בכלל, מוצא ארמני, הן טקיטוס, היסטוריון כמעט בן-תקופתו של אבגר, והן היסטוריונים מודרניים, משערים כי מוצא השושלת האבגרית הוא ערבי-נבטי.
מובסס חורנאצי מציין גם כי אשתו הראשית של אבגר הייתה הלני המלכה, אם כי לפי יוסף בן מתתיהו היא הייתה אשתו של מונבז הראשון מחדיב.
שלטונו

אבגר, בנו של מענו השלישי, מלך באדסה בשתי תקופות: 4 לפנה"ס–7 לספירה, אז מלך אחיו מענו הרביעי, ושוב מ-13 עד 50 לספירה.
מכתבו של אבגר לישו

אבגר החמישי מתואר כאחד המלכים הראשונים שקיבלו עליהם את הנצרות, עת ניצר אותו אדאי מאדסה (תדאוס מאדסה), אחד משבעים השליחים. ההיסטוריון אוסביוס מקיסריה מתאר בכתביו כי בבתי הגנזים באדסה היה עותק של חלופת מכתבים בין אבגר לישו. חלופת מכתבים זו כללה את מכתבו של אבגר ותשובתו של ישו. ב-15 באוגוסט 944, קיבלה כנסיית מרים הקדושה מבלאכרנה שבקונסטנטינופול את המכתב ואת המנדיליון – פיסת בד עם העתק פניו של ישו. המכתב והמנדיליון הועברו בהמשך לכנסיית הבתולה מפארוס.
סיפור זה רכש פופולריות רבה, הן בנצרות המזרחית והן בנצרות המערבית במהלך ימי הביניים. מכתבו של ישו הועתק על קלף, נחרט בשיש ובמתכת ושימש קמע. מחלופת מכתבים זו שרדו לא רק הטקסט בסורית, אלא גם תרגום ארמני, שתי גרסאות יווניות בלתי תלויות הקצרות יותר מן הטקסט הסורי ומספר תחריטי אבן.
תוכן מכתבו של אבגר:
אבגר, שליט אדסה, לישו הרופא הטוב שהופיע בארץ ירושלים, ברכות. שמעתי את הדיווחים על אודותיך ורפואותיך כפי שבוצעו על ידיך ללא תרופות או צמחי מרפא. הרי נאמר שאתה פוקח עיני עיוורים ומוליך את הצולעים, שאתה מחטא מצורעים ומטהר רוחות רעות ושדים, וכי אתה מרפא את המוכים במחלות ממושכות ומחייה מתים. מששמעתי את כל הדברים הללו על אודותיך, הסקתי אחד משניים: או שאתה אלוהים, שירד מן השמיים לעשות את כל הדברים הללו, או שאתה בן האלוהים. משום כך אני כותב לך בבקשה אם תוכל לטרוח ולבוא אליי ולרפא את כל החוליים שמהם אני סובל. הרי שמעתי שהיהודים מלחשים נגדך וזוממים לפגוע בך. אבל יש לי עיר קטנה מאוד, אך אצילית, אשר גדולה מספיק עבור שנינו.
על כך השיב לו ישו:
ברוך אתה שהאמין בי מבלי ראות אותי. הרי כתוב על אודותיי שאלה שראוני לא יאמינו בי, ואלה שלא ראוני יאמינו וייגאלו. אבל בנוגע לדברים שכתבת לי, שעליי לבוא אליך, הרי זה הכרחי עבורי לקיים את כל הדברים שלשמם נשלחתי, ולאחר שאקיימם אילקח שוב להוא ששלחני. אך אחרי שאילקח, אשלח לך את אחד משליחיי, שיוכל לרפא מחלתך ולתת לך ולבני ביתך חיים.
חליפת המכתבים בין אבגר לישו קיבלה מקום גם בליטורגיה הנוצרית. הסורים מעלים את זכר ההתכתבות עם אבגר במהלך לנט. בליטורגיה הקלטית, הליבר הימנורום, מזכיר שתי שורות מן המכתב.
אבגר נחשב קדוש, ולזכרו מציינים זרמים שונים בנצרות ימים וארוחות חג. הכנסייה האורתודוקסית עורכת את סעודת חגו ב-11 במאי וב-28 באוקטובר. הכנסייה הסורית-אורתודוקסית מציינת זאת ביום חמישי של השבוע השלישי של לנט. הכנסייה האפוסטולית הארמנית מציינת אותו מדי יום במיסה.
הערות שוליים

↑  Leclercq, Henri (1913). "The Legend of Abgar" . In Herbermann, Charles (ed.). Catholic Encyclopedia. New York: Robert Appleton Company.
| --- | --- |
בקרת זהויות :  NLI: 987007291639705171  BnF: cb13320151p (data)  GND: 11850018X  ISNI: 0000 0001 0677 0397  LCCN: n82203088  LNB: 000183371  NKC: ola2002112136  NSK: 000344308  SUDOC: 086237772  VIAF: 45659357   WorldCat (עם VIAF): 45659357